דידייה זוקורה

דגי אלאן דידייה זוקורה (בצרפתית: Déguy Alain Didier Zokora; נולד ב-14 בדצמבר 1980, באבידג'ן) הוא כדורגלן עבר מחוף השנהב ששיחק בעמדת הקשר. זוקורה הוא שיאן ההופעות בנבחרת חוף השנהב עם 123 משחקים בינלאומיים.

קריירה
הוא החל את הקריירה המקצוענית שלו בקבוצה מקומית מחוף השנהב, ASEC מימוסאס, משם עבר בשנת 2000 במועדון הבלגי ראסינג גנק. בקיץ 2004, הוא עבר לשחק בליגת העל הצרפתית במדי סנט אטיין. נכון להיום זוקורה שיחק 102 משחקים בינלאומיים במדי נבחרת חוף השנהב, בהם כבש שער בודד.

ב-22 ביוני 2006, פורסמו תמונות של זוקורה יחד עם אוהד של טוטנהאם הוטספר ודגל הקבוצה. האוהד שהצטלם עמו טען שהוא פגש בזוקורה, במהלך פגישה שלו עם סוכנו האישי ודמיאן קומולי נציגה של טוטנהאם, וסוכנו טען בסוף הפגישה שהשחקן קרוב לחתימה במדי טוטנהאם. באותו היום, ערוץ יורוספורט הצרפתי דיווח ידיעה שסנט אטיין הסכימה להצעה של טוטנהאם עבור הקשר, תמורת 8 מיליון פאונד. ב-30 ביוני 2006, הוא השלים רשמית את מעברו לטוטנהאם.

זוקורה הפך במרוצת הזמן אהוד ביותר על חבורות האוהדים של טוטנהאם, הרבה תודות לעובדה שבזמן מעברו לטוטנהאם הוא דחה הצעה מכובדת שהוצעה לו מהיריבה העירונית ארסנל, שכבר רכשה באותו הזמן קשר מחוף השנהב נוסף, אבו דיאבי. במהלך 100 המשחקים בהם שיחק עבור טוטנהאם, עדיין לא הצליח זוקורה לכבוש שער לקבוצתו.

דידייה קיבל את סרט הקפטן בטוטנהאם לראשונה בשלב הבתים של גביע אופ"א נגד חטאפה, בעיקר עקב פציעותיהם של עמיתיו לדלי קינג ופול רובינסון, ובעקבות ספלולו של קפטן המשנה רובי קין.

בקיץ 2009 זוקורה חתם במועדון הספרדי סביליה תמורת 9 מיליון יורו. הוא ערך את הופעתו הראשון בסביליה ב-30 באוגוסט 2009 במחזור הראשון של הליגה הספרדית במשחק חוץ נגד ולנסיה.

בשנת 2011 עבר לטרבזונספור מליגת העל הטורקית. ב-24 באפריל 2014 הוא עזב את הקבוצה.

תארים
ראסינג גנק
 ליגת העל הבלגית: 2001/2002

טוטנהאם הוטספר
 גביע הפוטבול ליג: 2007/2008

סביליה
 גביע המלך הספרדי: 2009/2010

קישורים חיצוניים

 פרופיל 

כדורגלנים מחוף השנהב
קשרי כדורגל מחוף השנהב
אביג'אן: כדורגלנים
כדורגלני מימוסאס
כדורגלני ראסינג גנק
כדורגלני סנט אטיין
כדורגלני טוטנהאם הוטספר
כדורגלני סביליה
כדורגלני טרבזונספור
כדורגלני אקהיסארספור
כדורגלני פונה סיטי
כדורגלני נורת'איסט יונייטד
כדורגלני נבחרת חוף השנהב
כדורגלני גביע אפריקה לאומות 2002
כדורגלני גביע אפריקה לאומות 2006
כדורגלני מונדיאל 2006
כדורגלני גביע אפריקה לאומות 2008
כדורגלני גביע אפריקה לאומות 2010
כדורגלני מונדיאל 2010
כדורגלני גביע אפריקה לאומות 2012
כדורגלני גביע אפריקה לאומות 2013
כדורגלני מונדיאל 2014
ספורטאים זרים בבלגיה
ספורטאים איווארים בצרפת
ספורטאים איווארים באנגליה
ספורטאים איווארים בספרד
ספורטאים זרים בהודו
ספורטאים זרים באינדונזיה
איווארים שנולדו ב-1980